 

**בבית הדין הצבאי המחוזי**

**במחוז שיפוטי צפון**

**בפני השופט : סא"ל טובי הארט**

**בעניין: התובע הצבאי ( ע"י ב"כ, סגן קשת יוסף)**

**נגד**

**הנאשם: ח/XXX רב"ט נ' ד' (ע"י ב"כ, סגן מישל צ'רניחובסקי)**

**הכרעת-דין**

על פי הודאתו מורשע הנאשם בעבירה של שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, ובעבירה של החזקת סם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום ולפרטים הנוספים.

**ניתנה היום, ו' בטבת בכסלו התשפ"ד, 18.12.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר-דין**

הנאשם, רב"ט נ' ד', הורשע על פי הודאתו בעבירות של שימוש והחזקה בסם מסוכן, בגין כך שהשתמש בקנאביס במספר הזדמנויות וכן החזיק כ10 ג' של הסם האמור בנסיבות אזרחיות.

הנאשם התגייס לצה"ל בחודש דצמבר 2022. חקירתו החלה בעקבות דיווח של משטרת ישראל.

הצדדים הציגו בפני הסדר טיעון המבקש להקל עם הנאשם מתוך התחשבות בהודאתו באשמה תוך ויתור על טענות ראייתיות ובנסיבותיו האישיות.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שישים (60) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **קנס בסך אלפיים (2,000) ₪ לטובת קרן החילוט, או חמשה עשר (15) ימי מאסר תמורתו. הקנס ישולם על ידי הנאשם בארבעה (4) תשלומים שווים, חודשיים ועוקבים, החל מיום 01.02.2024, באמצעות כרטיס אשראי. אם לא ישלם הנאשם את אחד התשלומים במועד יועמד הקנס כולו לפירעון מיידי.**
5. **ארבעה (4) חודשי פסילה מלקבל ומלהחזיק רישיונות נהיגה צבאיים ואזרחיים החל מיום סיום עונש המאסר. הנאשם הצהיר כי אין לו רישיון נהיגה.**
6. **הורדה לדרגת טוראי.**

**זכות ערעור כחוק.**

**ניתן היום, ו' בטבת בכסלו התשפ"ד, 18.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**העתק נכון מהמקור  
  
ק' בית הדין**

**נערך על ידי: ס.ש**

**בתאריך: 31.12.2023**

**חתימת המגיה: סגן שיר בן-ארמון**